Na temelju članka 35. Zakona o vlasništvu i drugim stvarnim pravima (“Narodne novine” broj 91/96,  68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 - ispravak pročišćenog teksta) i članka 46. Statuta Grada Rijeke (“Službene novine Primorsko - goranske županije“ broj 24/09, 11/10 i 5/13 i “Službene novine Grada Rijeke” broj 7/14, 12/17, 9/18, 11/18 - pročišćeni tekst, 2/20, 3/21 i 4/25), Gradsko vijeće Grada Rijeke donijelo je

**O D L U K U**

**o ukidanju statusa javnog dobra u općoj uporabi u k.o. Srdoči**

**Članak 1.**

  Ukida se status javnog dobra na nekretnini označenoj kao kč. br. 2101/37, površine 30 m2, upisanoj u zk.ul. PI, k.o. Srdoči, koja se nalazi u obuhvatu Detaljnog plana uređenja stambenog područja Martinkovac u zoni stambene namjene planske oznake C-14.

Katastarska čestica se nalazi unutar građevne čestice postojeće stambene građevine na adresi Ulica Dobriše Cesarića 2.

**Članak 2.**

Na temelju ove Odluke, Općinski sud u Rijeci, Zemljišno - knjižni odjel, na nekretnini iz članka 1. ove Odluke izvršit će brisanje statusa javnog dobra i upisati pravo vlasništva na ime i u korist Grada Rijeke.

**Članak 3.**

Ova Odluka stupa na snagu prvoga dana od dana objave u “Službenim novinama Grada Rijeke”.